钦定古今图书集成/明伦汇编/氏族典/第564卷 > 《凌迪知万姓统谱》 > 诸葛颖
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛颖

按《隋书诸葛颖传》，“颖字汉，丹阳建康人也。祖铨，梁零
陵太守。父规，义阳太守。颖年八岁能属文，起家梁邵
陵王参军事，转记室。侯景之乱，奔齐，待诏文林馆，历
太子舍人。周武平齐，不得调，杜门不出者十馀年。晋
王广引为参军事，转记室。炀帝即位，迁著作郎，甚见
亲幸，授朝请大夫。后从驾北巡，卒于道。有集二十卷，
‘撰《鸾驾北巡记》三卷，《幸江都道里记》一卷，《洛阳古今
记》一卷，《马名录》’”二卷，并行于世。有子嘉会。